'ఆందోళనల్లో విపక్షాలు ఐకమత్యంగా ఉండాలి'
Published : 14/01/2020 13:18 IST
సీఏఏ నిరసనలపై అమర్త్యసేన్‌ పరోక్ష వ్యాఖ్యలు
కోల్‌కతా: ప్రజా ప్రయోజనాల కోసం పోరాడే విషయంలో విపక్షాలన్నీ ఏకతాటిపై నడవాల్సిన అవసరం ఉందని ప్రముఖ ఆర్థికవేత్త, నోబెల్‌ గ్రహీత అమర్త్యసేన్‌ అభిప్రాయపడ్డారు. కోల్‌కతాలో సోమవారం రాత్రి జరిగిన ఓ కార్యక్రమంలో మాట్లాడుతూ ఆయన ఈ వ్యాఖ్యలు చేశారు. ''ఎలాంటి ఆందోళనలకైనా విపక్షాల ఐక్యత చాలా ముఖ్యం. సరైన ప్రయోజనం కోసం పోరాడుతున్నప్పుడు ఐక్యమత్యం కీలక పాత్ర పోషిస్తుంది. అయితే ప్రతిపక్షాలన్నీ ఏకతాటిపై లేనంత మాత్రాన ఆందోళనలు ఆగాల్సిన అవసరం లేదు'' అని సేన్‌ అభిప్రాయపడ్డారు. అదే సమయంలో ఏ లక్ష్యం కోసం పోరాడుతున్నామనే దానిపై కూడా స్పష్టత ఉండాల్సిన అవసరం ఉందన్నారు. పార్టీ అధినేతలు కూడా మనస్ఫూర్తిగా ఆందోళనల్లో పాల్గొనాలని అభిప్రాయపడ్డారు. రాజ్యాంగ విలువలు, మానవ హక్కులకు భంగం కలుగుతోందని భావించినప్పుడు తప్పకుండా నిరసన వ్యక్తం చేయాలని వ్యాఖ్యానించారు.
కేంద్ర ప్రభుత్వం తీసుకొచ్చిన పౌరసత్వ సవరణ చట్టాన్ని(సీఏఏ) అమర్త్యసేన్‌ తొలినుంచి వ్యతిరేకిస్తున్న విషయం తెలిసిందే. రాజ్యాంగ మౌలికసూత్రాలకు ఈ చట్టం వ్యతిరేకంగా ఉందని.. వెంటనే రద్దు చేయాలని గతంలో డిమాండ్‌ చేశారు.
'aandolanallo vipakshaalu aikamatyamgaa undaali'
Published : 14/01/2020 13:18 IST
caa nirasanalapai amartyasene paroksha vyaakhyalu
kolnata: praja prayojanaala kosam porade vishayamlo vipakshaalannii ekataatipai nadavalsina avasaram undani pramukha aardhikavetta, nobele graheeta amartyasene abhipraayapaddaaru. kolnatalo somavaram raatri jarigina oo kaaryakramamlo maatlaadutuu aayana ee vyaakhyalu chesaru. ''elanti aandolanalakainaa vipakshaala aikyata chala mukhyam. saraina prayojanam kosam poraadutunnappudu aikyamatyam keelaka paatra pooshistundi. ayithe pratipakshaalannii ekataatipai lenanta maatraana aandolanalu aagaalsina avasaram ledu'' ani sene abhipraayapaddaaru. adhe samayamlo e lakshyam kosam poraadutunnaamane daanipai kuudaa spashtata undaalsina avasaram undannaaru. party adhinetalu kuudaa manasphoorthigaa aandolanallo paalgonaalani abhipraayapaddaaru. raajyaamga viluvalu, manava hakkulaku bhangam kalugutondani bhaavinchinappudu tappakunda nirasana vyaktam cheyalani vyaakhyaaninchaaru.
kendra prabhutvam teesukochina pourasatva savarana chattaanni(caa) amartyasene tolinunchi vyatirekistunna vishayam telisinde. raajyaamga moulikasuutraalaku ee chattam vyatirekamgaa undani.. ventane raddu cheyalani gatamlo demande chesaru.